ভারতের চলচ্চিত্র
১৯১৩ সালে প্রযোজক ও পরিচালক দাদাসাহেব ফালকের হাত ধরে যাত্রা শুরু করে বলিউড। সে বছর ৩ মে তাঁর পরিচালিত প্রথম ভারতীয় ছবি রাজা হরিশচন্দ্র মুক্তি পায় করোনেশন সিনেমায়। ছবিটি ছিল নির্বাক। ১৯৩১ সালে আরদেশির ইরানির প্রযোজনায় নির্মিত হয় প্রথম সবাক হিন্দি ছবি আলম আরা।
কাহো না... প্যায়ার হ্যায়
"কহো না... পেয়্যার হ্যায়" ২০০০ সালের বলিউডের সফলতম ছবি। পরে "লিমকা বুক অফ রেকর্ডস্‌"-এ সর্বাধিক সংখ্যক (১০২টি) পুরস্কার-প্রাপ্ত বলিউড ছবি হিসেবে এটি নাম তোলে। এই ছবির প্রযোজক ও পরিচালক হিসেবে রাকেশ রোশন প্রথম ফিল্মফেয়ার পুরস্কার লাভ করেন। হৃতিক তাঁর অভিনয়ের জন্য প্রশংসিত হন। এই ছবিতে অভিনয় করেই তিনি একসঙ্গে ফিল্মফেয়ার শ্রেষ্ঠ পুরুষ অভিষেক পুরস্কার ও ফিল্মফেয়ার শ্রেষ্ঠ অভিনেতা পুরস্কার পান। তিনিই একমাত্র অভিনেতা যিনি এই দুটি পুরস্কার একসঙ্গে পেয়েছেন।